b'\n_START_ARTICLE_\nMark Zuckerberg\n_START_SECTION_\nFacebook i slava\n_START_PARAGRAPH_\nZuckerberg, ina\xc4\x8de student Harvarda, sa svojim je cimerom Dustinom Moskovitzem 4. velja\xc4\x8de 2003. u svojoj sobi na sveu\xc4\x8dili\xc5\xa1tu osmislio dru\xc5\xa1tvenu stranicu kojoj je namjena bila da se ve\xc4\x87 me\xc4\x91usobno ste\xc4\x8deni prijatelji dru\xc5\xbee, dopisuju i razmjenjuju slike._NEWLINE_Ne znaju\xc4\x87i kako \xc4\x87e im Facebook jednoga dana donijeti slavu i bogatstvo lansirali su ga na internet i u samo par dana stranica je brojila preko 50.000 ljudi._NEWLINE_Mark je kasnije kazao kako mu je ideja do\xc5\xa1la nakon \xc5\xa1to je ure\xc4\x91ivao dnevnike i uvr\xc5\xa1tavao slike u njih a zvali su se Facebook. Kada je stekao slavu i obogatio se preselio se u Palo Alto u Kaliforniju._NEWLINE_2006. uvrstio je u Facebook aplikaciju News Feed u kojima su osobe mogle vidjeti \xc5\xa1to im prijatelji u svakom trenutku rade \xc5\xa1to je izazvalo velike kritike na Zuckebergov ra\xc4\x8dun._NEWLINE_Do danas Facebook ima vi\xc5\xa1e od 2 milijarde (2.000.000.000) aktivnih korisnika iz svih zemalja svijeta. _NEWLINE_Zuckeberg je do\xc5\xa1ao na Forbesovu listu najbogatijih Amerikanaca smjestiv\xc5\xa1i se na 321. mjesto i time je postao najmla\xc4\x91om osobom ikada koja je dospjela me\xc4\x91u prvih 400 na Forbesovoj listi.\n_START_SECTION_\nMicrosoft\n_START_PARAGRAPH_\nGodine 2004. Facebook Inc. je prodao 1,6% dionica ra\xc4\x8dunalnoj tvrtci Microsoft za nevjerojatnih 240 milijuna dolara, a pritom odbili ponudu Googlea. Prema analizama stru\xc4\x8dnjaka vjeruje se da Facebook vrijedi oko 33 milijardi dolara.\n_START_SECTION_\nInstagram\n_START_PARAGRAPH_\nDana 12. travnja 2012. Facebook je kupio Instagram za cijenu od milijardu ameri\xc4\x8dkih dolara.\n_START_SECTION_\nWhatsApp\n_START_PARAGRAPH_\nDana 19. velja\xc4\x8de 2014. Facebook kupuje mobilnu aplikaciju WhatsApp za razmjenu poruka, fotografija i videozapisa putem mobilnog interneta pametnim telefonima za 19 milijardi ameri\xc4\x8dkih dolara.'